ΚΑΝΟΝΙΣΜΟΣ (ΕΚ) αριθ. 1485/96 ΤΗΣ ΕΠΙΤΡΟΠΗΣ της 26ης Ιουλίου 1996 για καθορισμό λεπτομερών κανόνων εφαρμογής της οδηγίας 92/109/ΕΟΚ του Συμβουλίου για τις δηλώσεις του πελάτη σχετικά με τη συγκεκριμένη χρήση ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/109/ΕΟΚ του Συμβουλίου, της 14ης Δεκεμβρίου 1992, σχετικά με την παρασκευή και εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (1), όπως τροποποιήθηκε από την οδηγία 93/46/ΕΟΚ της Επιτροπής (2), και ιδίως το άρθρο 2 σημείο 1 στοιχείο β),

Εκτιμώντας:

ότι όλες οι συναλλαγές που οδηγούν στην εμπορία καταχωρημένων ουσιών όπως ορίζονται στο άρθρο 1 παράγραφος 2 στοιχείο α) της οδηγίας 92/109/ΕΟΚ πρέπει να τεκμηριώνονται δεόντως 7 ότι η τεκμηρίωση αυτή πρέπει να περιλαμβάνει επίσης, δήλωση του πελάτη στην οποία αναγράφονται οι συγκεκριμένες χρήσεις της ουσίας 7

ότι η θέσπιση κανόνων σχετικά με τις δηλώσεις του πελάτη θα βοηθήσει στην εξασφάλιση, σε κάθε συναλλαγή 7 ότι η χρήση που γίνεται από τον πελάτη κάθε καταχωρημένης ουσίας είναι σαφώς προσδιορισμένη 7 οτι ο προσδιορισμός αυτός θα συμβάλει στην αποφυγή της διοχέτευσης καταχωρημένων ουσιών στην παράνομη παρασκευή ναρκωτικών 7

ότι, για να ληφθούν υπόψη οι τακτικές συναλλαγές μεταξύ του ίδιου προμηθευτή και πελάτη, θα πρέπει να δοθεί η δυνατότητα στον πελάτη, υπό ορισμένες συνθήκες, να χορηγεί μια δήλωση για όλες τις συναλλαγές που αφορούν τις ουσίες της κατηγορίας 2, για ανώτατο χρονικό διάστημα ενός έτους 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συνεστήθη δυνάμει του άρθρου 10 του κανονισμού (ΕΟΚ) αριθ. 3677/90 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3769/92 της Επιτροπής (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Δήλωση μεμονωμένων συναλλαγών

1. Κάθε φυσικό ή νομικό πρόσωπο εγκατεστημένο στην Κοινότητα που προμηθεύει πελάτη με ουσία καταχωρημένη στις κατηγορίες 1 και 2 του παραρτήματος Ι της οδηγίας 92/109/ΕΟΚ και που είναι υποχρεωμένο να τεκμηριώσει κάθε μεμονωμένη συναλλαγή βάσει του άρθρου 2 της προαναφερόμενης οδηγίας οφείλει, με την επιφύλαξη του άρθρου 2 της προαναφερθείσας οδηγίας, να λάβει από τον πελάτη δήλωση στην οποία να αναγράφεται(-ονται) η (οι) συγκεκριμένη(-ες) χρήση(-εις) της ουσίας που αυτός προμηθεύτηκε. Για κάθε καταχωρημένη ουσία απαιτείται ξεχωριστή δήλωση.

2. Η δήλωση θα περιέχει τις πληροφορίες που καθορίζονται στο υπόδειγμα το οποίο παρατίθεται στο σημείο 1 του παραρτήματος του παρόντος κανονισμού. Για τις δηλώσεις των νομικών προσώπων χρησιμοποιείται επιστολόχαρτο με έντυπη επωνυμία.

Άρθρο 2

Δήλωση πολλαπλών συναλλαγών ουσίας της κατηγορίας 2

1. Κάθε φυσικό ή νομικό πρόσωπο εγκατεστημένο στην Κοινότητα που προμηθεύει τακτικά πελάτη με ουσία καταχωρημένη στην κατηγορία 2 του παραρτήματος Ι της οδηγίας 92/109/ΕΟΚ και που είναι υποχρεωμένο να τεκμηριώσει την συναλλαγή βάσει του άρθρου 2 της προαναφερόμενης οδηγίας μπορεί να δεχθεί την υποκατάσταση της δήλωσης μεμονωμένων συναλλαγών από ενιαία δήλωση για περισσότερες συναλλαγές πραγματοποιούμενες εντός ενός έτους κατ' ανώτατο όριο, εφόσον ο προμηθευτής βεβαιώνεται για την τήρηση των ακολούθων προϋποθέσεων:

- ο πελάτης έχει προμηθευτεί από τον προμηθευτή την εν λόγω ουσία τουλάχιστον τρεις φορές κατά το προηγούμενο δωδεκάμηνο,

- δεν υπάρχει λόγος να υποθέσει ο προμηθευτής ότι η ουσία προορίζεται για παράνομη χρήση,

- οι παραγγελθείσες ποσότητες δεν υπερβαίνουν τις συνήθεις παραγγελίες του συγκεκριμένου πελάτη.

2. Η δήλωση πρέπει να περιέχει τις πληροφορίες που προβλέπονται στο υπόδειγμα του σημείου 2 του παραρτήματος του παρόντος κανονισμού. Για τις δηλώσεις των νομικών προσώπων χρησιμοποιείται επιστολόχαρτο με έντυπη επωνυμία.

Άρθρο 3

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 370 της 19. 12. 1992, σ. 76.

(2) ΕΕ αριθ. L 159 της 1. 7. 1993, σ. 134.

(3) ΕΕ αριθ. L 357 της 20. 12. 1990, σ. 1.

(4) ΕΕ αριθ. L 383 της 29. 12. 1992, σ. 17.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>